Otvaram 9. sjednicu Doma naroda. Za 9. sjednicu predlažem sljedeći dnevni red 1. Izjašnjenje Doma naroda o Izvješću Zajedničke komisije oba doma o postizanju sporazuma o istovjetnom tekstu Prijedloga okvirnog zakona o osnovnom i srednjem obrazovanju u Bosni i Hercegovini i 2. Odluka o predlaganju imonovanja članova Državne regulatorne komisije za električnu energiju Ovo je prijedlog. Ko se javlja za riječ o dnevnom redu? Gospodin Halid Genjac. Gospodine Genjac izvolite.
Poštovane kolege, uvaženi predsjedavajući, ja naravno podržavam predloženi dnevni red imajući u vidu i značaj tačaka i potrebu hitnosti rješavanja ovih pitanja, međutim dozvolite mi jednu intervenciju na početku samog dnevnog reda i jedan predlog za dnevni red. Prije svega u ime Kluba bošnjaka želim iskoristiti priliku da najoštrije osudimo verbalne napade na kardinala Puljića i biskupa Komaricu koji se proteklih dana desio u Sarajevu. To nije u interesu niti Sarajeva, niti bošnjaka, niti bilo kojeg naroda u Bosni i Hercegovini, niti je u interesu Bosne i Hercegovine. Onaj ko je to uradio uradio je to na štetu, protiv Sarajevo, protiv bošnjaka, protiv svih građana Bosne i Hercegovine i protiv Bosne i Hercegovine. Naravno, pozivamo i predstavnike medija da doprinesu adekvatnom tretmanu ovog pitanja u medijima i naravno da se ne doprinosi na način da se ovaj incident koji se desio koristi kao predstavljanje jednog općeg stanja koji nije karakteristika ipak Sarajeva. Dakle to bi bila intervencija, ja se zahvaljujem na mogućnosti što sam bio u prilici da ovo kažem. 2 I imam jedan prijedlog lične prirode za dopunu dnevnog reda. To bi, ta tačka dnevnog reda glasila bi – Donošenje odluke o privremenoj suspenziji posljednje odluke Administrativne komisije o plaćama. Obrazloženje – Vama je poznato da je Vijeće ministara u prošlom sazivu donjelu odluku o povećanju plaća članovima Vijeća ministara na taj način da se desilo da je penzijski osnov člana Vijeća ministara, pa čak i zamjenika ministra skoro dvostruko veća od penzijskog osnova poslanika u Parlamentarnoj skupštini Bosne i Hercegovine. To je naravno jedno stanje koje nije primjereno ni prilikama u Bosni i Hercegovini, niti je praksa bilo gdje u Svijetu i naravno postojala je potrebna da se to uskladi. Sljedeći te potrebe i u dobroj namjeri administrativne komisije oba doma su prije izvjesnog vremena donjele odluke da se koeficijenti članova Vijeća ministara i članova Parlamentarne skupštine tj. poslanika i delegata izjednače što je sasvim u redu i što je mislim primjereno praksi bilo gdje u Svijetu, suprotno je i protivno praksi bilo gdje u Svijetu. Međutim, ta dobra namjera administrativnih komisija i odluka koju je donjela administrativna komisija nije pračena svim onim što je trebalo da prati tu odluku. Naime, trebalo je adekvatno prezentirati te odluke u javnosti. Trebalo je adekvatno reagovati u smislu usaglašavanja vrijednosti boda pa da to zaista bude ujednačavanje koeficijenata. Trebalo je adekvatno procjeniti raspoloživa sredstva u budžetu. I mislim da bi bilo dobro sačekati i rebalans budžeta i vidjeti raspoloživa sredstva u budžetu, jer vrlo je nama svima dobro poznato da se budžet Bosne i Hercegovine kreira i usvaja pod vrlo krutim i oštrim kriterijima MMF-a. Budući da se to nije desilo, da sve ovo što je trebalo da se desi nije se desilo, nastao je izvanredan prostor za medijske špekulacije, rekao bih politikansku zloupotrebu jedne odluke koja je donešena od strane administrativnih komisija, pa smo imale natpise u pojedinim medijama da će za plaće biti potrošeno 7 miliona, a cijeli budžet Bosne i Hercegovine je 4 miliona, da su plaće od 3.500 do 4 hiljade. Ja nikada ovdje nisam primio plaću za prošla tri, veću od 1.500 itd. itd. Dakle, sve skupa praćeno je u medijima, rekao bih možda i nepoznavanjem, možda i pogrešnim dostavljanjem podataka, a možda i neadekvatnom prezentacijom relevantnih informacija o tom pitanju. Imajući to u vidu, ja zaista predlažem da mi kao Dom danas donesemo odluku da se navedene odluke administativne komisije privremeno suspendiraju sve dok se ne uradi ono što je potrebno, a mislim prije svega i na pitanje budžeta, rebalansiranje budžeta, na pitanje usaglašavanja vrijednosti boda, usklađivanje prave vrijednosti boda, moguće vrijednosti boda sa vrijednošću koja je raspoloživa u budžetu. I kada se to pripremi onda da amdinistrativne komisije reaktiviraju takvu ili nešto možda čak i poboljšanu odluku u pogledu primanja poslanika. Dakle, predlažem u vezi sa navedenim obrazloženjem uz navedeno obrazloženje, predlažem da tačka glasi – Donošenje odluke o privremenoj suspenziji Odluke administrativnih komisija u vezi sa plaćama poslanika. Hvala. 3
Zahvaljujem gospodnu Genjcu. Ja se ispričavam svima što nisam na početku naše 9. sjednice konstatirao da nas je od 15 poslanika nazočno 14. Svoje opravdanje, izostanak pravdao je gospodin Hilmo Neimarlija. Dakle imamo kvorum, možemo punovaljano odlučivati. Čuli smo gospodina Genjca. Gospodin Boško Šiljegović.
Gospodine predsjedniće, dame i gospodo, uvažavajući sve ovo što je kolega Genjac iznjeo, ja sam lično mišljenja da sve ovo ide u prilog donešene odluke, ali delegati iz reda srpskog naroda neće prihvatiti izmjenu i dopunu dnevnog reda iz samo jednog jedinog razloga, zato što je Kolegij nama predložio ovaj dnevni red kojeg smo mi na Klubu delegata srpskog naroda prihvatili. I smatram da ovo što je gospodin Genjac govorio nije pripremljeno, i ako bude bilo potrebe na nekoj od narednih sjednica, a sve što je kolega Genjac rekao ide u prilog donešene odluke. Hvala lijepa.
Zahvaljujem gospodinu Šiljegoviću. Da li se još netko javlja za riječ? Gospodin Atno Spajić.
Gospodine predsjedniće, štovane dame i gospodo ispred Hrvatskog kluba zastupnika mi ne možemo prihvatiti ovu dodatnu točku dnevnog reda, uvažavajući tu problematiku koju je gospodin Genjac iznjeo, ali mislim da se treba to kvalitetno pripremiti pa onda raspravljati i nekih narednih sjednica uvrstiti. Hvala.
Zahvaljujem gospodine Spajiću. Da li se još netko javlja za riječ? Ako ne, mi ćemo se izjasniti o prijedlogu. Dakle ja predlažem da se izjasnimo o prijedlogu gospodina Genjca da se u dnevni red. Pardon gospodin Spasojević.
Gospodine predsjedavajući, kolege poslanici, evo ja imam priliku, na neki način sam prozvan jer sam ja predsjednik Komisije za administrativna i finansijska pitanja i mislim da ovo što je govorio gospodin, kolega Genjac da na neki način predstavlja već nastavak neke borbe koja se u medijima ovih dana vodi, a od nekih pojedinaca iz Predstavničkog doma vjerovatno od kolege Džaferovića dolazi najveća. On je bio 4 nezadovoljan na toj komisiji koja je radila znači u sastavu punom i znači i Administrativna komisija Doma naroda i Predstavničkog doma, gdje su kolega Džaferović i još dvojica kolega bili suzdržani, a kolega Džaferović je bio protiv, odnosno napustio je tu sjednicu i od tada te odluke koje je komisija donjele smatraju se da nisu valjane, da nisu ovakve, da nisu zasnovane na budžetu, da nije to dobro proračunato itd. Mislim da komisija koja je bila i radila da je bila svjesna toga. Ja lično kao predsjednik Komisije nisam profesionalni poslanik, ali ja sam podržao ovaj prijedlog iz ovih razloga koje je govorio i gospodin, jer u svakoj državi poslanik je ispred ministra, a mi smo bili stavljeni u nekakav, stavljeni, znači naše poslaničko opredjeljenje i pitanje, samo ću vam navesti jedan primjer da bi postali poslanik, odnosno delegat digne se gotovo čitava država da se izglasa, da se dobije to mjesto, a na kraju glasajući za jednog ministra, on bude bolje prezentovan u ovom društvu i bolje ima uslove za rad, odnosno ima veću platu da konkretno kažem. I ja sam zbog toga lično tražio, jer ovaj dom je taj koji odlučuje o tome ko će biti ministar i tražio sam da poslanik svaki koji je profesionalni poslanik ima svoje mjesto, a i svi ljudi koji su zaposleni u ovoj parlamentarnoj skupštini, ipak je ovo Skupština Bosne i Hercegovine, koja je na nekom, hajde da kažem svi se zalažemo da je to prvi taj zakonodavni organ koji odlučuje o svemu i treba ko u njemu boravi i bude, ko se izbori da u njemu bude i živi i boravi i radi, pored nas poslanika i ovi ljudi koji su u stručnoj administraciji i oni trebaju da budu adekvatno nagrađeni samim tim što su ljudi koji rade u Parlamentarnoj skupštini Bosne i Hercegovine. Ja znam da su nedaće velike i da su, da trenutno nema novaca, ali tako nisu mislili članovi Ministarskog savjeta kada su sebi podizali koeficijente i mi smo samo na toj komisiji znači izvršili jedno ujednačavanje tih koeficijenata da se dođe u neki red da smo bar u paritetu tih ministara, odnosno predsjedavajućeg ministara. Smatram da predsjedavajući Savjeta ministara ne može imati veću platu od predsjedavajućeg našeg doma, odnosno predsjedavajućeg Predstavničkog doma i time se uskladilo na neki način i svako pitanje svakog našeg poslanika. Zato sam ja lično za to glasao i nisam za to i smatramo da je to, ovo što je gospodin Genjac postavio da to na neki način izlazi iz okvira ovog doma. Smatram da je to već problem ako o tome raspravlja ovaj dom. Dovoljna je Komisija administrativna koja je za to zadužena. Ako vi nemate povjerenja u Komisiju recite. Ja sam tu da se ta komisija izmjeni i da s ja izmjenim lično, ali da se uzmaju neki prerogativi, odnosno da se ima nepovjerenje u tu komisiju, da se traži izglasavanje, storniranje, nisam za to i stoga nisam za ovo da se ova tačka danas stavlja na dnevni red. Za to sam neka sjednu tu predsjedavajući sa predsjednicima klubova, neka se usaglase, pa ako se i do toga rješenja dođe i za to ako se svi dogovorimo za to, a ne pojedinačnim nečim hirovima, oprostite što ću se tako izraziti, nekih ljudi ne može se stornirati odluka koja je punovažna. Hvala vam.
Zahvaljujem gospodine Spasojeviću. Gospodin Pamuk. 5
Drage kolege, poštovano predsjedništvo, dragi gosti, ja sam jedan od članova Administrativne komisije koji je o ovom problemu na Komisiji diskutiro, analizirao problem i imao svoj stav. Normalno glasao sam za odluku koja je sada na sve moguće načine diskutabilna. Administrativna komisija Parlamenta Bosne i Hercegovine 1900, Zajednička administrativna komisija 1997 godine donjela je odluku da o izjednačavanju koeficijenata u Vijeću ministara i u Parlamentu. Desilo se je da je Vijeće ministara na jedan način, kako ja ne znam, povećalo svoje koeficijente. Gospoda, naše kolege ili ću reći stručna služba u ovom parlamentu nisu dovoljno, ili nisu kvalitetno pratili kretanje tih dohodaka, odnosno koeficijenata u Vijeću ministara i zaboravili su, ili nisu htjeli da se pridržavaju postojeće odluke. Dakle, Administrativna komisija ovog doma je samo potvrdila postojeću odluku. Nije bilo na Administrativnoj komisiji govora o povećanju plaća. Bilo je samo govora o izjednačavanju koeficijenata. Dakle, mogli smo ići u poziciji da Vijeće ministara smanji koeficijente i da se izjednači sa koeficijentima koje je imao Parlament, ili da Parlament stigne taj koeficijent koji je bio u Vijeću ministara. Na kraju, plaće se ne reguliraju koeficijentom. Koeficijentom se reguliraju odnosi u plaćama. Plaće se reguliraju prosjećnom zaradom u Bosni i Hercegovini, odnosno odlukom Vijeća ministara koju donosi, odnosno Statistički zavod Bosne i Hercegovine koji je to prosjek. Taj prosjek je mogao biti i manji i veći i mogao je biti takav kakav je mogao biti. Međutim, ja lično mislim da je ovdje bilo malo, hajde ja ću reći i nekakvog politikanstva i nigdje se nije govorilo u javnosti nema nigdje da se govorio izjednačavanje koeficijenata, nego se isključivo govori o nečem o čemu nikada nije bilo riječi o povećanju plata. Odluka Administrativne komisije se kaže o, govori o izjednačavanju koeficijenata. Druga stvar, neki zluradi govore da će Parlament ove države Bosne i Hercegovine za lične dohotke trošiti 7 miliona maraka. Molim vas, kompletan budžet Bosne i Hercegovine je negdje oko, kada se rebalansira, Vedrane jel tako, negdje oko 4 miliona maraka. Prema tome, ne može se potrošiti ono čega nema i kada se proračunaju i iskalkulišu lični dohoci ljudi u Parlamentu, svih ljudi u Parlamentu, onda on nije ni blizu, on je daleko, daleko ispod te cifre. Druga stvar, govori se o ličnim dohocima od 4, 3, 4, 5, 3-4 tisuće maraka. Ja se izvinjavam, ja ne znam koliko je, koliko ko od kolega ima plaću, kolike su plaće u ovom parlamentu. Moja plaća, moj lični dohodak u ovom parlamentu je čini mi se 1.400, 1.350, 1.400 maraka. Ako misle ljudi da je lični dohodak, da su lični dohoci i troškovi koji su vezani za ljude u Parlamentu, odnosno troškovi održavanja sjednica, sve ono što se potroši, to nisu pak lični dohoci. Oprostite to su draga gospodo troškovi i ovaj parlament, ako od njega tražimo da u narednom periodu zasjeda dva ili tri puta mjesečno, sasvim je jasno da će imati povećane troškove i sasvim je, jer se ne može zasjedati da se ne 6 povećaju troškovi. Vrlo često govore o tome šta je uradio ovaj parlament i kako to ti poslanici, šta oni rade. Imali smo ocjenu i ja mislim da je po ocjeni OHR-a i po ocjeni međunarondih institucia ovaj parlament dobio prolazne ocjene. I mislim da je za 3 mjeseca uradio mnogo više nego bilo koji parlament, nego bilo koji prethodni parlament za čitav svoj mandat. Eto, ja mislim da je ovo jedan odgovor onima koji pitaju šta to radi Parlament. Morali bi malo ući i u detalje, morali bi malo ući i u analitiku i biti svjesni činjenice da je ovaj parlament uistinu jako mnogo uradio. Ja znam da će i ova diskusija biti dočekana vrlo oštro, vrlo kritično, ali ona je istina. I mislim, volio bih kada bi gospoda iz medija, prije nego što uđu u ovakve rasprave morali i trebali i radi vlastitog ugleda i radi digniteta Parlamenta da malo ozbiljnije analiziraju stvari i da bar govore cjelokupnu istinu. Ja znam da se neki znalački služe polu istinama i od toga prave priče, međutim, ja mislim da u ovom slučaju nisu bili u pravu. Molim vas. Evo gospodin Genjac moj kolega iz mog kluba poslanika je predložio ovo što je predložio. Vidite. Ja sam spreman da i kao član Parlamenta, a normalno i kao član Administrativne komisije u potpunosti odgovaram za ono šta radim. Hvala vam.
Zahvaljujem gospodine Pamuk. Ko dalje želi govoriti? Nema više prijavljenih. Sada pozivam da se izjasnimo, jeste o prijedlogu gospodina Halida Genjca, a prijedlog je bio da se privremeno suspenzija odluka o, sad jel to povećanje plaća ili je usklađenje koeficijenata o plaćama. Znači odluka o plaćama zastupnika, poslanika koju je donjela administrativna komisija oba doma Parlamenta. Dakle ko je zato da se uvrsti u dnevni red ovakva točka dnevnog reda? Ko je za? Protiv? Suzdržanih? Konstatiram da je sa 1, 2 glasa za, 12 protiv, bez suzdržanih glasova odbijen, odnosno nije usvojena odluka i nije uvrštena u dnevni red današnje sjednice odluka o privremenoj suspenziji odluke o povećanju, odnosno o odluke o plaćama zastupnika poslanika koje je usvojila administrativna komisija jednog i drugog doma Parlamentarne skupštine Bosne i Hercegovine. Ostaje nam predloženi dnevni red. Ja dajem na izjašnjenje predloženi dnevni red koji je predložio Kolegij Doma. Ko je za predloženi dnevni red? Ko je za? 7 Zahvaljujem. Konstatiram da smo jednoglasno usvojili predloženi dnevni red i prelazimo odmah na prvu točku dnevnog reda Ad. 1. Izjašnjenje Doma naroda o Izvješću Zajedničke komisije oba doma o postizanju sporazuma o istovjetnom tekstu Prijedloga okvirnog zakona o osnovnom i srednjem obrazovanju u Bosni i Hercegovini Izvješće smo dobili. Po članku 95. Poslovnika moramo glasovati o Izvješću Zajedničke komisije. Za informaciju nama svima, Zastupnički dom je na svojoj zadnjoj sjednici od 27. ovog mjeseca usvojio ovo izvješće. Mi smo ga dobili. Ima li potrebe da neko u ime komisije iznese ovo izvješće, obrazloži ga? Ako nema potrebe ja predlažem da usvojimo Izvješće Komisije. Pozivam da glasujemo o Izvješću Komisije . Ko je za? Zahvaljujem. Konstatiram da smo jednoglasno usvojili Izvješće Komisije i ovim je konačno usvojen Zakon u istovjetnom tekstu u oba doma Parlamentarne skupštine Bosne i Hercegovine. Zakon ide u objavu. Zahvaljujem. Idemo na drugu točku dnevnog reda. Ad. 2. Odluka o predlaganju imonovanja članova Državne regulatorne komisije za električnu energiju Na 3. sjednici Doma naroda, Dom naroda je jednoglasno prihvatio prijedlog da se za kandidata iz Republike Srpske za člana Državne regulatorne komisije za električnu energiju imenuje gospodin magistar Vladimir Dokić. Odluku ste dobili. Sukladno članku 4. točka 4. Zakona o prijenostu, regulatoru i operateru sistema električne energije u BiH, Parlamentarna skupština može prihvatiti ili odbiti predložene kandidate. Kandidati iz Federacije BiH su Mirsad Salkić i Željko Topić. Odluku ste dobili. Ja otvaram raspravu. Ko se javlja za raspravu? Nema prijavljenih. Ja predlažem da usvojimo Odluku kako je predložena. Ko je za predloženu odluku? Ko je za? Ne, ne, svi glasamo. Jeste. Svi glasujemo. Zahvaljujem. Konstatiram da smo jednoglasno donjeli odluku i usvojili u Državnu regulatornu komisiju, ispričavam se, ispravljam. Gospodin, jedan je uzdržan, jedan je uzdržan. Dakle 8 sa 13 glasova za, bez glasova protiv i s 1 glasom uzdržanim, usvojili smo odluku o imenovanju Državne regulatorne komisije za električnu energiju u sastavu - mr Vladimir Dokić, - Mirsad Salkić i - Željko Topić kao što piše u odluci. S obim smo iscrpili dnevni red. Ja zahvaljujem svima na današnjem ovom konstruktivnom i ekspeditivnom našem radu. Mi planiramo, kao što znate prije godišnjih odmora još najmanje jednu, a po potrebi i dvije sjednice i planiramo okvirno našu narednu sjednicu za negdje sredinu narednog mjeseca, bila bi do sredine narednog mjeseca. Ja zahvaljujem svima još jedanput i vidimo se na sljedećoj sjedici. Sjednica je završila sa radom u 12, 45 sati. Sada imamo po planu upoznavanje nas poslanika sa Strategijom razvitka Bosne i Hercegovine. Mislim da je ovo korisno da ovo čujemo, pa to neće trajati dugo, navodno nekih 45 minuta.